CELEX: 62013CN0357
Language: mt
Date: 2013-06-27 00:00:00
Title: Kawża C-357/13: Talba għal deċiżjoni preliminari mressqa mill-Wojewódzki Sąd Administracyjny w Krakowie (il-Polonja) fis- 27 ta’ Ġunju 2013 — Drukarnia Multipress Sp. z o.o. w Krakowie vs Minister Finansów

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/5
            
         Talba għal deċiżjoni preliminari mressqa mill-Wojewódzki Sąd Administracyjny w Krakowie (il-Polonja) fis-27 ta’ Ġunju 2013 — Drukarnia Multipress Sp. z o.o. w Krakowie vs Minister Finansów
   (Kawża C-357/13)
   2013/C 274/09
   Lingwa tal-kawża: il-Pollakk
   
      Qorti tar-rinviju
   
   Wojewódzki Sąd Administracyjny w Krakowie
   
      Partijiet fil-kawża prinċipali
   
   
      Rikorrenti: Drukarnia Multipress Sp. z o.o. w Krakowie
   
      Konvenut: Minister Finansów
   
      Domandi preliminari
   
   
               (1)
            
            
               L-Artikolu 2(1)(b) u (ċ) tad-Direttiva tal-Kunsill 2008/7/KE, tat-12 ta’ Frar 2008, dwar it-taxxi indiretti fuq il-ġbir tal-kapital (1) għandu jiġi interpretat fis-sens li soċjetà inakkomandita b’azzjonijiet għandha tkun ikkunsidrata bħala kumpannija ta’ kapital fis-sens ta’ dawn id-dispożizzjonijiet, jekk min-natura legali ta’ tali kumpannija jkun jirriżulta li parti biss mill-kapital tagħha u dak tas-soċji tagħha tissodisfa l-kundizzjonijiet tal-Artikolu 2(1)(b) u (ċ) tad-direttiva?
            
         
               (2)
            
            
               F’każ ta’ risposta negattiva għall-ewwel domanda, l-Artikolu 9 tad-Direttiva tal-Kunsill 2008/7/KE, tat-12 ta’ Frar 2008, dwar it-taxxi indiretti fuq il-ġbir tal-kapital (ĠU L 46, p. 11) għandu jiġi interpretat fis-sens li, bl-għoti lill-Istat Membru tad-dritt li ma jqisx l-entitajiet imsemmija fl-Artikolu 2(2) tad-direttiva bħala kumpannija ta’ kapital, dan jagħti lill-Istat Membru l-libertà li jiddeċiedi jekk jissuġġettax lil tali entitajiet għad-dazju fuq il-kapital?
            
         
      (1)  ĠU L 46, p. 11.